সাসেক্স কাউন্টি ক্রিকেট ক্লাব

সাসেক্স কাউন্টি ক্রিকেট ক্লাব () ইংল্যান্ড ও ওয়েলসের ঘরোয়া ক্রিকেট অবকাঠামোয় আঠারোটি প্রথম-শ্রেণীর কাউন্টি ক্লাবগুলোর মধ্যে প্রাচীনতম। ঐতিহাসিক কাউন্টি সাসেক্সের প্রতিনিধিত্বকারী দল এটি। সীমিত ওভারের খেলায় দলটি সাসেক্স শার্কস নামে পরিচিত। ১৮৩৯ সালে ক্লাবটি প্রতিষ্ঠিত হয়। বিভিন্ন সাসেক্স কাউন্টি ক্রিকেট দলসহ ১৭২০-এর দশকের পুরো সাসেক্সের প্রতিনিধিত্বকারী পুরনো ব্রাইটন ক্রিকেট ক্লাবের উত্তরাধিকারী এটি। ক্লাবটি সর্বদাই প্রথম-শ্রেণীর ক্রিকেট মর্যাদা ধারণ করে আছে। ১৮৯০ সালে আনুষ্ঠানিকভাবে কাউন্টি চ্যাম্পিয়নশীপ প্রতিযোগিতাসহ ইংল্যান্ডে অনুষ্ঠিত প্রত্যেক শীর্ষস্তরের ঘরোয়া ক্রিকেট প্রতিযোগিতায় অংশগ্রহণ করছে।
ঐতিহ্যবহনকারী নীল ও সাদা রঙ ক্লাবের পোশাকে ব্যবহৃত হয়ে আসছে। স্পেকস্যাভার্স কাউন্টি চ্যাম্পিয়নশীপের জন্য অ্যারোট্রন শার্ট সরবরাহ করছে। প্যারাফিক্স রয়্যাল লন্ডন ওয়ান-ডে কাপ ও বাউন্ডলেস ন্যাটওয়েস্ট ব্ল্যাস্ট টি২০ খেলায় পোশাক সরবরাহের জন্যে চুক্তিবদ্ধ। হোভের কাউন্টি ক্রিকেট গ্রাউন্ডে অতিথি দলের সাথে প্রতিদ্বন্দ্বিতায় অবতীর্ণ হয়। এছাড়াও, আরুনডেল ও ইস্টবোর্নে সাসেক্স তাদের খেলাগুলো আয়োজন করে থাকে।
২০০৩ সালে প্রথমবারের মতো কাউন্টি চ্যাম্পিয়নশীপের শিরোপা জয় করতে সমর্থ হয়। এরপর থেকে পরবর্তী এক দশক প্রভাববিস্তারকারী দলে পরিণত হয়। ২০০৬ ও ২০০৭ সালেও দলটি তাদের সাফল্যের পুণরাবৃত্তি ঘটায়। ২০০৬ সালে সাসেক্স দল ‘ডাবল’ লাভ করে। ট্রেন্ট ব্রিজে নটিংহ্যামশায়ারকে ইনিংস ও ২৪৫ রানের বিশাল ব্যবধানে পরাজয়ের পর সিএন্ডজি ট্রফিতে ল্যাঙ্কাশায়ারকে পরাভূত করে। দিনের শুরুতে ওরচেস্টারশায়ারকে পরাজিত করার পর শিরোপা প্রত্যাশী ল্যাঙ্কাশায়ার সারে দলকে অল্পের জন্য হারাতে না পারায় বিকাল পাঁচটা পর্যন্ত অপেক্ষার প্রহর গুণতে হয়। এরপরই হোভের কাউন্টি ক্রিকেট গ্রাউন্ডে উৎসব মুখরিত হয়। সীমিত ওভারের ক্রিকেটে ধারাবাহিক সফলতা পায়। ২০০৮ ও ২০০৯ সালে প্রো৪০ প্রতিযোগিতায় এজবাস্টনে সমারসেটকে পরাজিত করে। এছাড়াও, ২০০৯ সালে টুয়েন্টি২০ কাপের শিরোপা জয় করে। দক্ষিণ উপকূলবর্তী কাউন্টি দলটি দশ বছরে দশটি শিরোপা পায়।
১ নভেম্বর, ২০১৫ তারিখে সাসেক্স কাউন্টি ক্রিকেট ক্লাব (এসসিসিসি) সাসেক্স ক্রিকেট বোর্ডের সাথে একীভূত হয় ও সাসেক্সের ক্রিকেটে একক পরিচালনা পরিষদ গঠন করে। এরফলে ক্লাবটি সাসেক্স ক্রিকেট লিমিটেড (এসসিএল) নামে পরিচিতি পাচ্ছে।
কেন্টের সাথে সাসেক্সকেও ক্রিকেটের জন্মস্থান হিসেবে ধারণা করা হয়। ব্যাপকভাবে বিশ্বাস করা হয় যে, অ্যাংলো-স্যাক্সন কিংবা নরম্যান সময়কালে ওয়াল্ডে শিশুদের মাধ্যমে ক্রিকেট খেলার উৎপত্তি ঘটেছিল।
ব্রাইটনে কাউন্টি খেলায় সহায়তাকল্পে এক সভা অনুষ্ঠিত হবার পর ১৭ মার্চ, ১৮৩৬ তারিখে সাসেক্স ক্রিকেট ফান্ড গঠন করা হয়। এরফলে ১ মার্চ, ১৮৩৯ তারিখে সরাসরি সাসেক্স কাউন্টি ক্রিকেট ক্লাব প্রতিষ্ঠিত হয়। এরফলে ইংল্যান্ডের প্রাচীনতম কাউন্টি ক্লাবের স্বীকৃতি লাভ করে। সাসেক্স দল তাদের প্রথম-শ্রেণীর ক্রিকেটের উদ্বোধনী খেলাটি ১০ ও ১১ জুন, ১৮৩৯ তারিখে লর্ডসে মেরিলেবোন ক্রিকেট ক্লাবের বিপক্ষে খেলে।
সাসেক্স কাউন্টি ক্রিকেট ক্লাব সর্বমোট ১৭টি মাঠে খেলেছে। তন্মধ্যে, ব্রাইটন ও হোভে চারটি মাঠ রয়েছে। ৬ জুন, ১৮৭২ তারিখে ইটন রোডে গ্লুচেস্টারশায়ারের বিপক্ষে দলটি তাদের প্রথম কাউন্টি খেলায় অংশ নিয়েছে।
বর্তমানে ক্লাবের প্রথম ও দ্বিতীয় একাদশের খেলাগুলো দ্য কাউন্টি গ্রাউন্ডে অনুষ্ঠিত হচ্ছে। এছাড়াও, আরুনডেল ও হোরশ্যামে দলটি তাদের খেলাগুলো নিয়মিতভাবে আয়োজন করে থাকে। প্রথম-শ্রেণীর খেলা আয়োজনকল্পে অন্যান্য মাঠের মধ্যে শেফিল্ড পার্ক, চিচেস্টার, ওয়ার্থিং, ইস্টবোর্ন ও হ্যাস্টিংস ব্যবহার করা হয়।
এ তালিকায় ১৮৭৭ সাল থেকে টেস্ট ক্রিকেটে, ১৯৭১ সাল থেকে ওডিআই কিংবা অসাধারণ অবদানকারী খেলোয়াড়দেরকে অন্তর্ভুক্ত করা হয়েছে। যেমন: এক মৌসুমে সর্বাধিক রান কিংবা সর্বাধিক উইকেট সংগ্রাহক।
আফগানিস্তান 
অস্ট্রেলিয়া 
বাংলাদেশ 
ইংল্যান্ড 
ইংল্যান্ড / শ্রীলঙ্কা 
ভারত 
আয়ারল্যান্ড 
নেদারল্যান্ডস 
নিউজিল্যান্ড 
পাকিস্তান 
স্কটল্যান্ড 
দক্ষিণ আফ্রিকা 
শ্রীলঙ্কা 
ওয়েস্ট ইন্ডিজ 
জিম্বাবুয়ে 
সাসেক্সের পক্ষে সর্বাধিক প্রথম-শ্রেণীর রান 
যোগ্যতা – ২০,০০০ রান
সাসেক্সের পক্ষে সর্বাধিক প্রথম-শ্রেণীর উইকেট 
যোগ্যতা - ১,০০০ উইকেট
উৎস: